EUROOPAN PARLAMENTIN JA NEUVOSTON ASETUS (EU) 2022/613,

annettu 12 päivänä huhtikuuta 2022,

asetusten (EU) N:o 1303/2013 ja (EU) N:o 223/2014 muuttamisesta siltä osin kuin on kyse REACT-EU-määrärahoista myönnettävien ennakkomaksujen korottamisesta ja yksikkökustannuksen vahvistamisesta

EUROOPAN PARLAMENTTI ja EUROOPAN UNIONIN NEUVOSTO, jotka

ottavat huomioon Euroopan unionin toiminnasta tehdyn sopimuksen ja erityisesti sen 175 artiklan kolmannen kohdan ja 177 artiklan,

ottavat huomioon Euroopan komission ehdotuksen,

sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,

ovat kuulleet Euroopan talous- ja sosiaalikomiteaa,

ovat kuulleet alueiden komiteaa,

noudattavat tavallista lainsäätämisjärjestystä (1),

sekä katsovat seuraavaa:

(1) Venäjän federaation äskettäin Ukrainaan kohdistama sotilaallinen hyökkäys ja meneillään oleva aseellinen konflikti ovat muuttaneet Euroopan turvallisuustilannetta perustavanlaatuisesti. Hyökkäyksen seurauksena Euroopan unioniin ja erityisesti sen itäisiin osiin saapuu huomattava määrä ihmisiä. Tämä lisää julkisiin talousarvioihin kohdistuvaa taakkaa aikana, jolloin jäsenvaltioiden taloudet ovat vielä toipumassa covid-19-pandemian vaikutuksista, ja uhkaa haitata talouden vihreään, digitaaliseen ja palautumiskykyä tukevaan elpymiseen valmistautumista.

(2) Jäsenvaltiot voivat jo vastata muuttoliikkeeseen liittyviin haasteisiin rahoittamalla monenlaisia investointeja toimenpideohjelmiensa puitteissa Euroopan aluekehitysrahastosta, jäljempänä ’EAKR’, Euroopan sosiaalirahastosta, jäljempänä ’ESR’ ja vähävaraisimmille suunnatun eurooppalaisen avun rahastosta, jäljempänä ’FEAD-rahasto’, sekä lisämäärärahoista, jotka on asetettu saataville koheesiota ja Euroopan alueita tukevana elpymisapuna, jäljempänä ’REACT-EU-väline’, josta tarjotaan tukea covid-19-pandemian ja sen sosiaalisten seurausten aiheuttaman kriisin vahinkojen korjaamisen edistämiseen sekä talouden vihreän, digitaalisen ja palautumiskykyä tukevan elpymisen pohjustamiseen.

(3) Lisäksi Euroopan parlamentin ja neuvoston asetuksella (EU) 2022/562 (2) tehtiin useita kohdennettuja muutoksia Euroopan parlamentin ja neuvoston asetuksiin (EU) N:o 1303/2013 (3) ja (EU) N:o 223/2014 (4), jotta jäsenvaltioiden olisi helpompi käyttää jäljellä olevaa osuuttaan määrärahoista, jotka niille on kohdennettu vuosien 2014–2020 monivuotisessa rahoituskehyksessä vahvistetuista EAKR:n, ESR:n ja FEAD-rahaston varoista, sekä käyttää REACT-EU-välineen varoja, jotta muuttoliikkeeseen liittyviin haasteisiin vastataan mahdollisimman tehokkaasti ja nopeasti.

(4) Asetuksen (EU) 2022/562 tarjoamista joustomahdollisuuksista huolimatta jäsenvaltioiden julkisiin talousarvioihin kohdistuu edelleen huomattavaa painetta, joka johtuu Ukrainasta pakenevien ihmisten erittäin suuresta määrästä. Tämä paine uhkaa horjuttaa jäsenvaltioiden valmiuksia siirtyä kohti talouden palautumiskykyä tukevaa elpymistä covid-19-pandemiasta. Jotta jäsenvaltioita voitaisiin auttaa vastaamaan muuttoliikkeeseen liittyviin haasteisiin, EAKR:n, ESR:n ja FEAD-rahaston tuki olisi saatava nopeasti käyttöön, mikä onnistuu korottamalla REACT-EU-välineestä myönnettävän ennakkorahoituksenensimmäisen ennakkomaksun määrää kaikkien jäsenvaltioiden osalta. Jotkin jäsenvaltiot tarvitsevat välitöntä tukea myös siksi, että niihin tulee huomattavia määriä ihmisiä Ukrainasta. Kyseisten jäsenvaltioiden osalta ensimmäisen ennakkomaksun määrää olisikin korotettava huomattavasti enemmän, jotta voidaan kompensoida julkiselle taloudelle aiheutuvia välittömiä lisäkustannuksia ja auttaa kyseisiä jäsenvaltioita pohjustamaan taloutensa elpymistä.

(5) Jotta kyseisten ylimääräisten ennakkomaksujen käyttöä voidaan seurata, niitä saavien EAKR:n ja ESR:n ohjelmien lopullisiin täytäntöönpanokertomuksiin olisi sisällyttävä tieto siitä, millä tavoin ylimääräiset ennakkomaksut on käytetty Venäjän federaation sotilaallisen hyökkäyksen aiheuttamiin muuttoliikkeeseen liittyviin haasteisiin vastaamiseksi ja miten kyseisillä ylimääräisillä ennakkomaksuilla on edistetty talouden elpymistä.

(6) Euroopan rakenne- ja investointirahastojen käytön yksinkertaistamiseksi ja sen hallinnollisen taakan vähentämiseksi, joka tuensaajille ja jäsenvaltioiden hallinnoille aiheutuu Venäjän federaation sotilaallisesta hyökkäyksestä johtuvaan muuttoliikkeeseen liittyviin haasteisiin vastaamisen yhteydessä, olisi vahvistettava yksikkökustannus. Yksikkökustannuksen olisi helpotettava neuvoston täytäntöönpanopäätöksen (EU) 2022/382 (5) ja neuvoston direktiivin 2001/55/EY (6) mukaista tilapäistä suojelua tai kansallisen lainsäädännön mukaisesti muuta riittävää suojelua saavien henkilöiden perustarpeisiin vastaamisen ja muun tuen rahoitusta kaikissa jäsenvaltioissa 13 viikon ajan henkilön unioniin saapumisen jälkeen. Asetuksen (EU) 2022/562 mukaisesti jäsenvaltiot voisivat soveltaa yksikkökustannusta myös silloin, kun ne käyttävät asetuksen (EU) N:o 1303/2013 98 artiklan 4 kohdassa säädettyä mahdollisuutta rahoittaa toimia, joilla vastataan muuttoliikkeeseen liittyviin haasteisiin, joko EAKR:stä tai ESR:stä toiseen rahastoon sovellettavien sääntöjen mukaisesti, mukaan lukien silloin, kun tähän sisältyy REACT-EU-välineen määrärahoja. Yksikkökustannusta käytettäessä jäsenvaltioiden olisi varmistettava, että niillä on käytössä tarvittavat järjestelyt samojen kustannusten päällekkäisen rahoituksen välttämiseksi.

(7) Jäsenvaltiot eivät voi riittävällä tavalla saavuttaa tämän asetuksen tavoitteita, eli auttaa jäsenvaltioita vastaamaan Venäjän federaation Ukrainaan kohdistamaa sotilaallista hyökkäystä pakenevien henkilöiden poikkeuksellisen suuren määrän saapumisesta johtuviin haasteisiin ja tukea jäsenvaltioiden siirtymistä kohti talouden palautumiskykyä tukevaa elpymistä covid-19-pandemiasta, vaan ne voidaan ehdotetun toiminnan laajuuden ja vaikutusten vuoksi saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen kyseisten tavoitteiden saavuttamiseksi.

(8) Asetukset (EU) N:o 1303/2013 ja (EU) N:o 223/2014 olisi sen vuoksi muutettava vastaavasti.

(9) Julkisiin talousarvioihin kohdistuvan paineen nopean helpottamisen, jotta jäsenvaltiot säilyttävät valmiutensa tukea talouksien elpymistä covid-19-pandemiasta, vuoksi ja jotta voidaan viipymättä mahdollistaa lisämaksut toimenpideohjelmille, olisi poikettava Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyssä kansallisten parlamenttien asemasta Euroopan unionissa tehdyssä pöytäkirjassa N:o 1 olevassa 4 artiklassa määrätystä kahdeksan viikon määräajasta,

(10) Julkisiin talousarvioihin kohdistuvan paineen nopeaksi helpottamiseksi, jotta jäsenvaltiot säilyttävät valmiutensa ylläpitää talouden elpymisprosessia ja jotta voidaan viipymättä mahdollistaa lisämaksut toimenpideohjelmille, tämän asetuksen olisi tultava voimaan kiireellisesti sitä päivää seuraavana päivänä, jona se julkaistaan Euroopan unionin virallisessa lehdessä,

OVAT HYVÄKSYNEET TÄMÄN ASETUKSEN:

1 artikla Asetuksen (EU) N:o 1303/2013 muuttaminen Muutetaan asetus (EU) N:o 1303/2013 seuraavasti: 1) lisätään artikla seuraavasti: ”68 c artikla Venäjän federaation sotilaallisesta hyökkäyksestä johtuviin muuttoliikkeeseen liittyviin haasteisiin vastaamiseen liittyvien toimien yksikkökustannus Venäjän federaation sotilaallisesta hyökkäyksestä johtuviin muuttoliikkeeseen liittyviin haasteisiin vastaamiseen liittyvien toimien täytäntöönpanoa varten jäsenvaltiot voivat sisällyttää maksatushakemuksissa ilmoitettuihin menoihin yksikkökustannuksen, joka liittyy neuvoston täytäntöönpanopäätöksen (EU) 2022/382 (*1) ja neuvoston direktiivin 2001/55/EY (*2) mukaista tilapäistä suojelua tai kansallisen lainsäädännön mukaisesti muuta riittävää suojelua saavien henkilöiden perustarpeisiin vastaamiseen ja muuhun tukemiseen. Kyseinen yksikkökustannus on 40 euroa viikossa jokaista sellaista täyttä tai vajaata viikkoa kohden, jonka henkilö oleskelee kyseisessä jäsenvaltiossa. Yksikkökustannusta voidaan soveltaa enintään 13 viikon ajan alkaen päivästä, jona henkilö saapuu unioniin. Tällä perusteella laskettuja määriä pidetään tuensaajille maksettuna julkisena tukena ja tämän asetuksen mukaisena tukikelpoisena menona. (*1) Neuvoston täytäntöönpanopäätös (EU) 2022/382, annettu 4 päivänä maaliskuuta 2022, Ukrainasta siirtymään joutuneiden henkilöiden joukoittaisen maahantulon tilanteen toteamisesta direktiivin 2001/55/EY 5 artiklan nojalla ja sen seurauksena tilapäisen suojelun antamisesta (EUVL L 71, 4.3.2022, s. 1)." (*2) Neuvoston direktiivi 2001/55/EY, annettu 20 päivänä heinäkuuta 2001, vähimmäisvaatimuksista tilapäisen suojelun antamiseksi siirtymään joutuneiden henkilöiden joukottaisen maahantulon tilanteissa, ja toimenpiteistä näiden henkilöiden vastaanottamisen ja vastaanottamisesta jäsenvaltioille aiheutuvien rasitusten tasapuolisen jakautumisen edistämiseksi (EYVL L 212, 7.8.2001, s. 12).”;" 2) muutetaan 92 b artiklan 7 kohta seuraavasti: a) lisätään ensimmäisen alakohdan jälkeen seuraavat alakohdat: ”Ensimmäisessä alakohdassa säädetyn ensimmäisen ennakkomaksun lisäksi komissio maksaa 4 prosenttia ohjelmiin vuodeksi 2021 jaetuista REACT-EU-välineen määrärahoista ylimääräisenä ensimmäisenä ennakkomaksuna vuonna 2022. Kun on kyse ohjelmista jäsenvaltioissa, joissa Ukrainasta 24 päivän helmikuuta ja 23 päivän maaliskuuta 2022 välisenä aikana saapuneiden henkilöiden määrä vastaa yli 1:tä prosenttia kyseisen jäsenvaltion väestöstä, kyseinen prosenttiosuus korotetaan 34 prosenttiin. Jäsenvaltioiden on raportoitava 50 artiklan 1 kohdan ja 111 artiklan mukaisesti toimitettavissa lopullisissa täytäntöönpanokertomuksissa, millä tavoin tämän kohdan toisessa alakohdassa säädetyt ylimääräiset ensimmäiset ennakkomaksut on käytetty Venäjän federaation sotilaallisen hyökkäyksen aiheuttamiin muuttoliikkeeseen liittyviin haasteisiin vastaamiseksi ja miten kyseisillä ylimääräisillä ensimmäisillä ennakkomaksuilla on edistetty talouden elpymistä.”; b) korvataan kolmas alakohta seuraavasti: ”Jos komission päätös toimenpideohjelman hyväksymisestä tai REACT-EU-välineen vuoden 2021 määrärahojen kohdentamista koskevasta toimenpideohjelman muutoksen hyväksymisestä on annettu 31 päivän joulukuuta 2021 jälkeen ja siihen liittyvää ennakkomaksua ei ole maksettu, tämän kohdan ensimmäisessä ja toisessa alakohdassa tarkoitettu ensimmäinen ennakkomaksu maksetaan vuonna 2022. Tämän kohdan ensimmäisessä ja toisessa alakohdassa tarkoitettu ensimmäisenä ennakkomaksuna maksettu määrä on poistettava kokonaisuudessaan komission tileistä viimeistään sinä päivänä, kun toimenpideohjelma suljetaan.”; 3) korvataan 131 artiklan 2 kohta seuraavasti: ”2. Maksatushakemukseen sisältyvien tukikelpoisten menojen tueksi on esitettävä maksukuitit tai vastaavalla tavalla todistusvoimaiset kirjanpitoasiakirjat, paitsi jos kyseessä on tämän asetuksen 67 artiklan 1 kohdan ensimmäisen alakohdan b–e alakohdassa, 68, 68 a, 68 b ja 68 c artiklassa, 69 artiklan 1 kohdassa ja 109 artiklassa sekä ESR-asetuksen 14 artiklassa säädetty tukimuoto. Näiden tukimuotojen osalta maksatushakemukseen on sisällytettävä sovellettavin perustein lasketut kustannukset.”

2 artikla Asetuksen (EU) N:o 223/2014 muuttaminen Muutetaan asetuksen (EU) N:o 223/2014 6 a artiklan 4 kohta seuraavasti: 1) lisätään ensimmäisen alakohdan jälkeen alakohta seuraavasti: ”Ensimmäisessä alakohdassa säädetyn ensimmäisen ennakkomaksun lisäksi komissio maksaa 4 prosenttia ohjelmiin vuodeksi 2021 kohdennetuista REACT-EU-välineen määrärahoista ylimääräisenä ensimmäisenä ennakkomaksuna vuonna 2022. Kun on kyse ohjelmista jäsenvaltioissa, joissa Ukrainasta 24 päivän helmikuuta ja 23 päivän maaliskuuta 2022 välisenä aikana tulleiden henkilöiden määrä vastaa yli 1:tä prosenttia kyseisen jäsenvaltion väestöstä, kyseinen prosenttiosuus korotetaan 34 prosenttiin.”; 2) korvataan toinen alakohta seuraavasti: ”Ensimmäisessä ja toisessa alakohdassa tarkoitettuna ensimmäisenä ennakkomaksuna suoritettava määrä on poistettava kokonaisuudessaan komission tileistä viimeistään sinä päivänä, kun toimenpideohjelma suljetaan.”

3 artikla Voimaantulo Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä huhtikuuta 2022. Euroopan parlamentin puolesta Puhemies R. METSOLA Neuvoston puolesta Puheenjohtaja C. BEAUNE

(1) Euroopan parlamentin kanta, vahvistettu 7. huhtikuuta 2022 (ei vielä julkaistu virallisessa lehdessä), ja neuvoston päätös, tehty 12. huhtikuuta 2022.

(2) Euroopan parlamentin ja neuvoston asetus (EU) 2022/562, annettu 6 päivänä huhtikuuta 2022, asetusten (EU) N:o 1303/2013 ja (EU) N:o 223/2014 muuttamisesta siltä osin kuin on kyse koheesiopoliittisesta tukitoimesta Euroopan pakolaisten auttamiseksi (CARE) (EUVL L 109, 8.4.2022, s. 1).

(3) Euroopan parlamentin ja neuvoston asetus (EU) N:o 1303/2013, annettu 17 päivänä joulukuuta 2013, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta (EUVL L 347, 20.12.2013, s. 320).

(4) Euroopan parlamentin ja neuvoston asetus (EU) N:o 223/2014, annettu 11 päivänä maaliskuuta 2014, vähävaraisimmille suunnatun eurooppalaisen avun rahastosta (EUVL L 72, 12.3.2014, s. 1).

(5) Neuvoston täytäntöönpanopäätös (EU) 2022/382, annettu 4 päivänä maaliskuuta 2022, Ukrainasta siirtymään joutuneiden henkilöiden joukoittaisen maahantulon tilanteen toteamisesta direktiivin 2001/55/EY 5 artiklan nojalla ja sen seurauksena tilapäisen suojelun antamisesta (EUVL L 71, 4.3.2022, s. 1).

(6) Neuvoston direktiivi 2001/55/EY, annettu 20 päivänä heinäkuuta 2001, vähimmäisvaatimuksista tilapäisen suojelun antamiseksi siirtymään joutuneiden henkilöiden joukottaisen maahantulon tilanteissa, ja toimenpiteistä näiden henkilöiden vastaanottamisen ja vastaanottamisesta jäsenvaltioille aiheutuvien rasitusten tasapuolisen jakautumisen edistämiseksi (EYVL L 212, 7.8.2001, s. 12).